Rozhodnutie Komisie
zo 7. apríla 2004,
ktorým sa mení a dopĺňa rozhodnutie 1999/217/ES v súvislosti s so zoznamom aromatických prípravkov
[oznámené pod číslom dokumentu C(2004) 1273]
(Text s významom pre EHP)
(2004/357/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie (ES) č. 2232/96 Európskeho parlamentu a Rady z 28. októbra 1996, ktorým sa ustanovuje postup spoločenstva pre chuťové a aromatické prísady používané alebo určené na použitie do alebo na potraviny [1], zmenené a doplnené nariadením 1882/2003 [2], najmä na jeho článok 3 ods. 2,
keďže:
(1) Nariadenie (ES) č. 2232/96 ustanovuje postup na určenie pravidiel v súvislosti s aromatickými prísadami používanými alebo určený na použitie do potravín; uvedené nariadenie ustanovuje prijatie zoznamu pre chuťovaé a aromatické prísady ("zoznam") na základe oznámenia zoznamu chuťových a aromatických prísad členskými štátmi, ktoré sa môžu používať v potravinách alebo na nich, uvádzaných na trh na ich území a na základe preverenia tohto oznámenia vykonaného Komisiou.
(2) Okrem toho nariadenie (ES) č. 2232/96 ustanovuje program hodnotenia chuťových a aromatických prísad obsiahnutých v zozname ("program hodnotenia"), aby sa kontrolovalo, či tieto látky spĺňajú všeobecné kritériá na ich používanie stanovené v prílohe k uvedenému nariadeniu; nariadenie (ES) č. 2232/96 ustanovuje, že osoby zodpovedné za uvádzanie chuťových a aromatických prísad na trh musia Komisii poslať údaje potrebné na ich hodnotenie; uvedené nariadenie rovnako ustanovuje, že po ukončení programu hodnotenia sa musí prijať zoznam aromatických prípravkov, ktorých použitie sa musí povoliť s vylúčením ostatných.
(3) Podľa nariadenia (ES) č. 2232/96 prijalo rozhodnutie Komisie 1999/217/ES z 23. februára 1999, ktorým sa prijíma zoznam chuťových a aromatických prísad používaných do alebo na potraviny, vypracovaný podľa nariadenia Európskeho parlamentu a Rady (ES) č. 2232/96 z 28. októbra 1996 [3], naposledy zmeneného a doplneného rozhodnutím 2002/113/ES [4], zoznam aromatických prípravkov používaných v potravinách a na nich.
(4) Nariadenie Komisie (ES) č. 1565/2000 z 18. júla 2000, ktorým sa ustanovujú opatrenia potrebné na prijatie hodnotiaceho programu podľa nariadenia (ES) č. 2232/96 Európskeho parlamentu a Rady [5], ustanovuje určité informácie, ktoré musí predložiť osoba zodpovedná za uvádzanie na trh určitých aromatických prípravkov zahrnutých dozoznamu, aby sa umožnilo vykonanie hodnotenia prísad.
(5) Nariadenie Komisie (ES) č. 622/2002 z 11. apríla 2002, ktorým sa určujú lehoty pre podávanie informácií pre hodnotenie chemicky určených aromatizujúcich látok používaných v potravinách a na potravinách [6], určilo lehoty na podávanie informácií na hodnotenie chuťových a aromatických prísad požadované podľa nariadenia (ES) č. 1565/2000; pre množstvo prísad, pre ktoré bol stanovený konečný termín 31. december 2002, neboli však predložené žiadne informácie, ani Komisia nebola informovaná o úmysle, že sa informácie ešte predložia; tieto prípravky sa preto pred ukončením programu hodnotenia nemôžu hodnotiť, pokiaľ ide o ich súlad so všeobecnými kritériami na používanie chuťových a aromatických prísad ustanovených v nariadení (ES) č. 2232/96; preto je vhodné, aby sa tieto prísady vypustili zo zoznamu.
(6) Preverenie chuťových a aromatických prísad uvedených v zozname odhalilo nezrovnalosti v názvoch niektorých prísad (FL č. 06 100, a FL č. 06 131) a tiež pokiaľ ide o chemické čísla (FL č. 02 027, FL č. 07 033, FL č. 07 153, a FL č. 09 578); okrem toho sa zistili prípady, keď tá istá látka sa v zozname objavila pod rôznymi chemickými názvami (FL č. 02 228 and FL č. 02 027; FL č. 07 221 a FL č. 07 033); tieto nezrovnalosti by sa mali napraviť.
(7) Previerka zo strany Komisie odhalila aj to, že z rôznych foriem chinínu sa ako chuťovaé a aromatické prísady používajú iba chinín hydrochlorid (FL č. 14 011), chinín monohydrochlorid dihydrát (FL č. 14 155) a chinín sulfát (FL č. 14 152); ostatné formy chinínu (FL č. 14 146 a FL č. 14 154) by sa preto mali vypustiť zo zoznamu.
(8) Vedecký výbor pre potraviny prišiel vo svojom stanovisku z 26. februára 2002 k záveru, že N-(4-hydroxi-3-metoxibenzyl)-8-metylnon-6-enamid (kapsaicín, FL č. 16 014) je genotoxický; kapsaicín je prirodzene prítomný v odrodách papriky (napr. čili korenie, cayenské korenie, červená paprika); bolo oznámené, že vysoká spotreba papriky je rizikovým faktorom pre rakovinu; hoci maximálna hladina denného príjmu kapsaicínu v Európskej únii je oveľa nižšia, ako sú hladiny súvisiace s rakovinou, malo by sa zabrániť jeho pridávaniu do potravín, pretože to nie je v súlade so všeobecnými kritériami na používanie chuťových a aromatických prísad ustanovenými v prílohe k nariadeniu (ES) č. 2232/96; uvedený prípravok by sa mal vypustiť zo zoznamu.
(9) Pre dva prípravky uvedené v zozname (CN060 a CN061) stiahol oznamujúci členský štát svoje oznámenie; tieto prípravky by sa preto mali vypustiť zo zoznamu.
(10) Nie je vhodné, aby sa naďalej dodržiaval kódex dôvernosti o prísadách, ktoré boli už ináč oznámené pod ich úplným názvom a boli na trhu v čase, keď sa vypracovávalzoznam.
(11) Priemysel poskytol informácie o určitých látkach, ktoré sú označené číslom 4 v stĺpci "poznámky" v časti A prílohy k rozhodnutiu 1999/217/ES a pre ktoré sa podľa rozhodnutia požadovali dodatočné informácie; boli poskytnuté najmä informácie, že takéto látky sú aromatické prípravky; uvedená príloha by sa preto mala zmeniť a doplniť, aby sa vypustili odkazy k číslu 4.
(12) Je potrebné, aby sa urobili opravy v zozname tým, že sa niektorým prípravkom, ktoré boli na trhu v čase vypracovávaniezoznamu, priradí číslo FLAVIS, aby sa zabezpečilo, že sa správne zaradia do programu hodnotenia.
(13) Členské štáty oznámili nové aromatické prípravky, ktoré sa majú zaradiť do programu hodnotenia, a preto by sa mali začleniť do zoznamu.
(14) Pre niektoré nové oznámené látky požadovali oznamujúce členské štáty, podľa nariadenia (ES) č. 2232/96 a odporúčania Komisie 98/282/ES z 21. apríla 1998 o spôsoboch, ktorými by členské štáty a signatárske štáty Dohody o Európskom hospodárskom priestore mali chrániť duševné vlastníctvo v súvislosti s vývojom a výrobou chuťových a aromatických prísad uvedených v nariadení Európskeho parlamentu a Rady (ES) č. 2232/96 [7], určenie takého spôsobu, aby sa chránili práva duševného vlastníctvo ich výrobcu; takéto prísady by preto mali byť uvedené v časti B prílohy k rozhodnutiu 1999/217/ES.
(15) Primerane k tomu by sa preto malo zmeniť a doplniť rozhodnutie 1999/217/ES.
(16) Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha k rozhodnutiu 1999/217/ES sa týmto mení a dopĺňa v súlade s prílohou k tomuto rozhodnutiu.
Článok 2
Toto rozhodnutie je adresované členským štátom.
V Bruseli 7. apríla 2004